Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 1052

4. A képzés főbb tanulmányi területei és azok arányai 4.1. Az összes kreditmennyiségen belül gyakorlathoz kapcsolódik: 20% 4.2. Főbb képzési szakaszok, témakörök és ezek kreditszáma 4.2.1. Alapozó képzés: 20 kredit A cigányságra irányuló kutatások fő irányai; a cigányságra vonatkozó kulturális antropológiai, nevelésszociológiai és nyelvészeti alapismeretek; a magyarországi cigányság társadalmi és kulturális helyzetének fő jellemzői; az európai cigányság helyzete. 4.2.2. Törzs- és szakképzés: 80 kredit — Nyelvészeti tárgyak (30 kredit): alkalmazott nyelvészet, pszicholingvisztika, szociolingvisztika, nyelvpolitika, kétnyelvűség, a nyelvi szocializáció mechanizmusai; a romani és a beás nyelv, a két nyelv valamelyikéből nyelvvizsgára történő felkészítés. — Szociálpszichológiai és pedagógiai tárgyak (15 kredit): a szocializáció és a kisebbségi identitás, a szociális attitűdök és mérésük, családi és intézményi szocializáció, cigány gyermekek oktatása, a gyermekvédelem szervezete és működése, multikulturalizmus, interkulturális és antirasszista nevelés; személyiségfejlesztés és konfliktuskezelés. — Egyéb társadalomtudományi tárgyak (15 kredit): a cigányság megismerésének lehetőségei a különböző társadalomtudományok (néprajz, jog, gazdaságtan, demográfia, szociológia, szociálpolitika, társadalomföldrajz), a szociális munka eszköztárával. — Romológiai / ciganológiai tárgyak (20 kredit): a magyarországi cigányság története, forráselemzés, a cigányság tárgyi néprajza és folklórja, a cigány zenefolklór, a cigányság politikai szerveződése, kulturális autonómiája, a cigányság a médiában, magyarországi cigány művészek alkotásainak elemzése. 4.2.3. Szakmai gyakorlat: 5 kredit Kétszer egy hónapos terepmunka nevelési-oktatási intézményben, államigazgatásban, önkormányzatoknál, cigány kisebbségi önkormányzatoknál, egyéb intézményekben (pl. ifjúságvédelem) és civil szervezetekben, valamint cigány közösségekben.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes